Jahongir Ortiqxoʻjayev. Jahongir Ortiqxoʻjayev – Toshkent shahrining sobiq hokimi. „J-United Group“ kompaniyalar guruhining (Akfa, Imzo-Akfa, Tashkent city, Oqtepa – sohil boʻyi, Choshtepa turar- joy, Artel, Discovery Invest, Grand Road Tashkent, DreamCity Development, Stargate systems, Prime tower group, Obod shahar qurilish, Jako, Lucem, MediaPark, Atlas, EcoBozor, Senior & Seniorita, Vesta Electric, Royal sun-panel, Amilov, Autograph Gallery, Benkam (Navoiy) , BizDoner, Qanotchi, Engelberg, Airfel, KFC, Lider-line, Gold aluminium-plastic Co, Zomin sunrise, Zoʻr TV telekanali, Multi-mafe, Avalon brendlarini oʻz ichiga oladi) asoschisi, 2018-yil 21-dekabrdan 2023-yil 16-yanvarigacha Toshkent shahar hokimi boʻlgan. Biografiyasi. 1975-yil 2-yanvarda tugʻilgan. Millati – oʻzbek. 1991—1996-yillarda Toshkent davlat iqtisodiyot universitetida tahsil olgan. 2011-yildan 2017-yilgacha Artel Engineering kompaniyasiga rahbarlik qilgan. 2017—2018-yillarda Oʻzbekiston Respublikasi Vazirlar Mahkamasi huzuridagi Tashkent City xalqaro ishbilarmonlik markazi obyektlarni qurish va ulardan foydalanish davlat unitar korxonasi direktori lavozimida ishlagan. 2020-yildan – Oʻzbekiston yoga federatsiyasi prezidenti. 2018-yil 21-dekabrdan 2023-yil 16-yanvargacha Toshkent shahar hokimi vazifasida faoliyat yuritgan. 2018-yil 14-sentyabrida Ortiqxoʻjayev Oʻzbekiston Respublikasi Oliy Majlisi Senati aʼzosi etib saylangan. 2023-yil 30-yanvar kuni senatorlar qatoridan chiqarildi. Mukofotlari. 2015-yilda Doʻstlik ordeni bilan taqdirlandi. 2021-yilda Oʻzbekistonda xizmat koʻrsatgan quruvchi faxriy unvonini oldi. Oilasi. Turmush oʻrtogʻi – Nigora Ortiqxoʻjayeva, „J-United Group“ kompaniyalar guruhining ayni paytdagi boshqaruvchisi. 5 nafar farzandi bor: Zulfiya, Iroda, Robiya, Komila, Adnan. Qizi – Iroda, Oʻzbekiston Prezidentining sobiq maslahatchisi Abdujabbor Abduvohidovning oʻgʻliga turmushga chiqqan. Qizi – Komila, 2021-yilda turmushga chiqqan, „Ocard“ MChJ (Ocard va Blanc Bleu brendlari ostidagi ichimlik suvi ishlab chiqaruvchi korxona) rahbari.